«Қазатомөнеркәсіп» ҰАК» АК-ның

аудиторлық ұйымдардың қызметтерін тарту саласындағы

САЯСАТЫ

1. Тағайындалуы

Осы "Қазатомөнеркәсіп" ҰАК" АК–ның аудиторлық ұйымдардың қызметтерін тарту саласындағы саясаты (бұдан әрі – Саясат) аудиторлық ұйымдардың қызметтерін (аудиторлық ұйымдар көрсететін аудиторлық емес қызметтерді қоса алғанда) тарту саласындағы мақсаттар мен негізгі қағидаттарды белгілейді. Осы Саясат "Самұрық-Қазына" АҚ Директорлар кеңесінің 19.07.2011 жылғы №66 шешімімен бекітілген "Самұрық-Қазына" АҚ-ның аудиторлық ұйымдардың қызметтерін тарту саласындағы саясатының ережелерін ескере отырып әзірленді.

**2. Әрекет ету аясы**

Осы Саясаттың күші "Қазатомөнеркәсіп "ҰАК" АК (бұдан әрі – Қоғам) және дауыс беретін акцияларының (қатысу үлестерінің) жүз пайызы меншік немесе сенімгерлік басқару құқығында Қоғамға тікелей немесе жанама түрінде тиесілі ұйымдарға (аудиторлық ұйымдар көрсететін аудиторлық емес қызметтерді қоса алғанда) көрсетілетін аудиторлық ұйымдардың қызметтеріне тарайды.

Дауыс беретін акцияларының (қатысу үлестерінің) жүз пайызы меншік немесе сенімгерлік басқару құқығында Қоғамға тікелей немесе жанама түрінде тиесілі ұйымдардан басқа, Топ кәсіпорындары осы Саясаттың ережелерін ескере отырып, белгіленген тәртіппен аудиторлық ұйымдардың қызметтерін (аудиторлық ұйымдар көрсететін аудиторлық емес қызметтерді қоса алғанда) тарту саласындағы өз саясатын дербес әзірлейді және бекітеді.

**3. Терминдер және анықтамалар**

Осы Саясатта қолданылатын анықтамалар:

**Қоғам** - "Қазатомөнеркәсіп" Ұлттық атом компаниясы " акционерлік компаниясы;

**Компания** – "Қазатомөнеркәсіп" Ұлттық атом компаниясы" Акционерлік қоғамы және дауыс беретін акцияларының (қатысу үлестерінің) жүз пайызы меншік немесе сенімгерлік басқару құқығында Қоғамға тікелей немесе жанама тиесілі ұйымдар;

**Басқарма** – «Қазатомөнеркәсіп" ҰАК" АҚ Басқармасы;

**Аудит жөніндегі комитет –** "Қазатомөнеркәсіп "ҰАК" АҚ Директорлар кеңесінің Аудит жөніндегі комитеті;

**Ішкі аудит қызметі –** "Қазатомөнеркәсіп "ҰАК" АҚ Ішкі аудит қызметі;

**Топ –** акцияларының (қатысу үлестерінің) елу және одан да көп пайызы меншік немесе сенімгерлік басқару құқығында Қоғамға тікелей немесе жанама тиесілі Қоғамның және Топ Кәсіпорындарының жиынтығы;

**Жанама тиесілілік** – өзге заңды тұлға акцияларының (қатысу үлестерінің) елу және одан да көп пайызының меншік немесе сенімгерлік басқару құқығында әрбір келесі заңды тұлғаға тиесілілігі;

**Топтың кәсіпорындары** – акцияларының (қатысу үлестерінің) елу және одан көп пайызы меншік немесе сенімгерлік басқару құқығында Қоғамға тікелей немесе жанама түрінде тиесілі заңды тұлғалар;

**Аудитор** – аудиторлық қызметті жүзеге асыруға тиісті лицензиялар мен құқықтарды иеленетін және жасалған шарт негізінде Қоғамға аудиторлық пен аудиторлық емес қызметтер көрсететін коммерциялық ұйым (Аудиторлық ұйым)

**Кәсіби бухгалтерлердің Әдеп кодексі** – Халықаралық бухгалтерлер федерациясының бухгалтерлеріне арналған Әдеп стандарттары жөніндегі комитет шығарған кәсіби бухгалтерлерге арналған әдеп талаптарының (Әдеп стандарттарының) жиыны.

**4. Жалпы ережелер**

Саясат Компаниялар үнемі қолдану және сақтау керек бірқатар басшылық қағидаттар мен рәсімдерді қамтиды.

Саясатта көзделген негізгі ережелер Компанияға аудитордың объективтілігіне немесе тәуелсіздігіне нұқсан келтірмей, белгілі бір аудиторлық және аудиторлық емес қызметтерді көрсету үшін аудиторларды тарту мүмкіндігін береді.

Аудит жөніндегі комитетпен байланысты іс-әрекеттерге қатысты осы Саясаттың ережелері тек "Қазатомөнеркәсіп "ҰАК"АҚ-ға қатысты қолданылады.

**5. Мақсаты**

Осы Саясаттың аудиторлық ұйымдардың қызметтерін тарту саласындағы мақсаты:

1. аудиторлық ұйымдардың қызметтерін (аудиторлық ұйымдар көрсететін аудиторлық емес қызметтерді қоса алғанда) тарту жөніндегі тиімді қызметті ұйымдастыру;
2. аудиторлық ұйымдарды таңдау бойынша біріздендірілген рәсімдерді енгізу, аудиторлық және аудиторлық емес қызметтерді ұсыну кезінде Компания аудиторларының тәуелсіздік мәртебенің сақталуын қамтамасыз ету;
3. мүдделер қақтығысына жол бермеу.

**6. Аудиторды таңдау**

6.1. Аудиторлық ұйымды таңдауды айқындайтын негізгі өлшемшарттар:

1) Қызметтердің сапасы.

Аудиторлық ұйым қызметінің сапасы мынадай факторлармен айқындалады:

* аудиторлық ұйым мамандарының біліктілік деңгейімен;
* қазақстандық, сол сияқты халықаралық нарықта тиісті жұмыс тәжірибесімен;
* қызмет көрсетудегі жеделдікпен;

- Компания саласын білуімен (белгілі бір салада аудиторлық ұйымның клиенттері неғұрлым көп болса, соғұрлым осы саланың проблемаларын жақсы біледі және ол проблемаларды шешудің оңтайлы нұсқаларын тез табады);

2) Қызметтердің құны.

6.2. Компанияның жылдық қаржылық есептілігіне аудит жүргізу бойынша қызметтерді көрсетуге қойылатын талаптар:

1. жартыжылдық және жылдық қаржылық есептілік бойынша аудиторлық есепті ұсыну мерзімі Компанияның талаптарына сәйкес белгіленеді;
2. аудиторлық ұйым осы Саясаттың "Жоба бойынша жетекші әріптесті ротациялау" деген 11-бөлімінде көрсетілген ережелерге сәйкес жоба бойынша жетекші әріптесті (аудит үшін негізгі жауапты болатын) ротациялау қағидатын ұстану;
3. Компания аудиторының Компания акцияларының (қатысу үлестерінің) елу және одан да көп пайызы меншік немесе сенімгерлік басқару құқығында тікелей немесе жанама түрінде тиесілі Компания Акционерінің сыртқы аудиторына оның шоғырландырылған жылдық қаржылық есептілігіне аудит жүргізу кезінде жәрдем көрсету. Бұған қосымша, Компания аудиторы Компания Акционерінің аудиторының талабы бойынша жұмыс құжаттарына қол жеткізуге мүмкіндік береді.
4. аудиторлық ұйымның Компания басшылығына Хатты дайындау.

Аудиторлық ұйымды таңдаған кезде Компания "Самұрық-Қазына" АҚ Басқармасының 2016 жылғы 27 желтоқсандағы шешімімен (№46/16 хаттама) бекітілген "Самұрық-Қазына" АҚ және дауыс беретін акцияларының (қатысу үлестерінің) елу пайыздан астамы меншік немесе сенімді басқару құқығында "Самұрық-Қазына"АҚ-ға тікелей немесе жанама түрінде тиесілі ұйымдар үшін аудиторлық ұйымды таңдау жөніндегі қағидаларды" басшылыққа алады, олар дауыс беруші акцияларының (қатысу үлесінің) елу және одан да көп пайызы меншіктік немесе сенімді басқару құқығында "Самұрық-Қазына" АҚ-ға тікелей немесе жанама түрінде тиесілі ұйымдарына арналған копоративтік стандарттарды сақтау үшін міндетті болып табылады.

**7. Аудиторлық қызметтерді ұсыну**

 7.1. Компания аудитпен байланысты емес белгілі бір қызметтерді ұсыну және аудиторлық ұйымға төленген аудиторлық емес қызметтер үшін сыйақы деңгейі мүдделер қақтығысына немесе объективтіліктің нақты немесе болжамды жоғалуына әкеп соғуы мүмкін деп санайды. Аудиторлық ұйымның әлеуетті қызметтерінің әрқайсысы мынадай санаттардың біріне жіктелген (қосымша түсініктемелер осы Саясаттың 9-бөлімінде келтіріледі):

А санаты: аудиторлық ұйымның ағымдағы міндеттемелерін қамтамасыз ету бойынша тәуелсіздікке әсер етуі мүмкін және Қазақстан Республикасының "Аудиторлық қызмет туралы" Заңына сәйкес және кәсіби бухгалтерлердің Әдеп кодексінде көзделген шарттарды сақтай отырып, аудиторлық ұйым ұсынуы мүмкін аудиторлық емес қызметтер.

Б санаты: аудиторлық ұйымның ағымдағы міндеттемелерін қамтамасыз ету бойынша тәуелсіздікті жоғалтуға әкелетін және Қазақстан Республикасының "Аудиторлық қызмет туралы" Заңына және кәсіби бухгалтерлердің Әдеп кодексінде көзделген басқа да шектеулерге сәйкес тыйым салынған қызметтер болып саналатын аудиторлық емес қызметтер.

 7.2 А санаты бойынша қызметтерді аудиторлық ұйым осы Саясаттың 8-бөлімінде көрсетілген талаптар орындалған жағдайда ұсынуы мүмкін.

Б санаты бойынша қызмет көрсету үшін Компания Компанияның міндетті аудитін жүзеге асыратын аудиторлық ұйымды тартпайды.

**8. Аудиторлық емес қызметтерді бекіту**

8.1. Аудиторлық ұйым А санаты бойынша қызмет көрсету үшін тартылғанға дейін Қоғамға Қоғамның Аудит жөніндегі комитетінің алдын ала мақұлдауын алу қажет. А санатындағы кез келген әлеуетті қызметтер үшін аудиторлық ұйым мұндай мақұлдауды алу неге аудиторлық ұйымның тәуелсіздігіне қауіп төндірмейтініне негіздеме беруі тиіс. Осы мәселе бойынша Аудит жөніндегі комитетке ұсынылатын материалдар Аудитордың қызметтің әр түрлі санаттарына бөлінген бір жыл ішінде аудиторлық емес қызметтер көрсеткені үшін Қоғам жүргізген төлемін, сондай-ақ Аудит жөніндегі комитеттің мақұлдауына сұрау салынатын қызметтерді болжамды көрсетуге байланысты төлеуге жататын болжамды сыйақыны көрсететін кестені қамтуы тиіс. Топқа ұсынылатын, аудиторлық емес қызметтер үшін сыйақының жиынтық сомасы қатарынан соңғы үш қаржы жылы ішінде топтың аудитіне төленген, сыйақының орташа сомасының 70 (жетпіс) %-ынан аспауымен шектелген.

8.2. Осы Саясаттың 8.1-тармағы бойынша Аудит жөніндегі комитет қабылдаған шешімдер Қоғамның Директорлар кеңесіне мәлімет үшін ұсынылады.

**9. Аудиторлық ұйымның аудиторлық қызметтерді**

**көрсеткен кездегі мүдделер қақтығысы**

9.1. Қаржылық есептілік аудиті бойынша қызметтерді алу кезінде Компания аудиторлық ұйым үшін:

1. осы аудиторлық ұйымнан бұрын алынған қызметтердің сипаты;
2. қаржылық есептілікпен қамтылған кезең ішінде немесе одан кейін осы аудиторлық ұйыммен қаржылық немесе іскерлік қатынастар салдарынан тәуелсіздікке төнетін қауіп-қатердің туындау мүмкіндігін қарастыруға тиіс.

Аудиторлық ұйым үшін тәуелсіздікке төнетін қаупін болдырмау немесе оны қолайлы деңгейге жеткізу үшін Компания шараларын қабылдамаған немесе қабылдау мүмкін болмаған жағдайда, Компания осындай аудиторлық ұйымнан қаржылық есептілік аудиті бойынша қызметтерді ала алады.

9.2. Қаржылық есептілік аудиті бойынша қызметтерді көрсетуге арналған шарт Аудиторлық ұйымның Қазақстан Республикасының "Аудиторлық қызмет туралы" Заңына сәйкес аудит жүргізу туралы міндеттемелерін қамтуы тиіс.

9.3. Компанияның аудиторлық ұйымнан алатын қызметтері:

1) аудиторлық ұйымның қатысушылардың көпшілігі компанияның бәсекелестері болып табылатын бірлескен кәсіпорындары немесе ұқсас бірлестіктері болған кезде;

2) аудиторлық ұйым мүдделері қақтығысатын немесе мәселелер, операциялар мен проблемалар бойынша бір-бірімен пікірталастар мен пікірсайыстар жағдайында болатын Қоғамға және басқа ұйымдарға қызмет көрсеткен кезде құрылуы мүмкін объективтілік пен құпиялылық қағидаттарын бұзбауы тиіс.

9.4. Аудиторлық ұйымнан алынатын келесі қызмет түрлері Компанияның аудиторлық ұйымның осындай қызметтерін алудан бас тартуы немесе Компанияның аудиторлық ұйымның қаржылық есептілік аудиті бойынша қызметтерін алудан бас тартуы есебінен ғана қолайлы мәнге дейін жинақталуы мүмкін осындай деңгейдегі тәуелсіздік қаупінің туындауына әкеп соғуы мүмкін:

1) Компанияның бухгалтерлік есебін жүргізу және қаржылық есебін жасау жөніндегі қызметтер.

Компанияның аудиторлық ұйымның бухгалтерлік есеп жүргізу және қаржылық есептілікті дайындау жөніндегі қызметтерін алуға тыйым салынған және бұл жағдайда Компания осы аудиторлық ұйымнан осындай қызметтерді алмауы тиіс.

2) бағалау қызметтері және Компания үшін актуарийлік қызметтер.

Егер Компания бағалау қызметтерін алған кезде Компанияның мүлігіне құндық бағалау жүргізілсе немесе актуарийлік қызметтер ұсынылса, аудиторлық ұйым үшін осыдан туындайтын тәуелсіздік қаупі қолайлы деңгейге дейін ешқандай сақтық шараларымен жеткізілуі мүмкін емес. Тиісінше, мұндай бағалау қызметтерді Компания қабылдамауы тиіс немесе Компания осы аудиторлық ұйымнан Компанияның қаржылық есептілік аудиті бойынша қызметтерді алудан бас тартпауы тиіс.

3) Компанияның ішкі аудит қызметтері.

Компанияның аудиторлық ұйымның мыналарға жататын ішкі аудит жөніндегі қызметтерін алуы:

(а) Компанияның қаржылық есептілігіне ішкі бақылаудың елеулі бөлігі туралы пікір білдіруге;

(б) аудиторлық ұйым өз пікірін білдіретін Компанияның бухгалтерлік жазбалары немесе қаржылық есептілігі үшін жеке немесе жиынтығында маңызды мәні бар ақпаратты алуға мүмкіндік беретін Компанияның қаржылық есепке алу жүйелеріне; немесе

(в) аудиторлық ұйым өз пікірін білдіретін Компанияның қаржылық есептілік үшін жеке немесе жиынтығында елеулі болып табылатын сомаларға немесе ашуларға;

тыйым салынған болып табылады, демек, Компания осындай қызметтерді осы аудиторлық ұйымнан алмауы тиіс.

4) Компанияға арналған ақпараттық қызметтер.

Компанияның АТ-жүйелерін әзірлеумен немесе енгізумен байланысты аудиторлық ұйымнан ақпараттық қызметтерді алу, олар:

(а) Компанияның қаржылық есептілігіне ішкі бақылаудың елеулі бөлігін құрайды; немесе (б) Компанияның бухгалтерлік жазбалары немесе қаржылық есептілігі үшін маңызды мәні бар ақпаратты қалыптастырады, ол бойынша аудиторлық ұйым өз пікірін білдіреді;

тыйым салынған болып табылады, демек, Компания осындай қызметтерді осы аудиторлық ұйымнан алмауы тиіс.

5) Компанияның қатысуымен төрелік дауларды қарауға көмек көрсетуге байланысты қызметтер.

Компанияның төрелік дауларды қарауда көмек алуына байланысты қызметтер Компанияға сараптама, болжанатын залалды бағалау немесе сот дауының нәтижелері бойынша Компания төлеуге немесе алуға міндетті басқа да сомаларды, сондай-ақ іс жүргізуде, сот дауы үшін құжаттарды іздестіруде және жасауда көмекті қамтуы мүмкін.

Егер Компанияның сот дауларында алған көмегі даудың ықтимал нәтижесін бағалауды қамтитын болса, бұл Компанияның қаржылық есептілігінде көрсетілуі тиіс сомаға немесе деректерге әсер етеді, онда аудиторлық ұйым үшін тәуелсіздікке төнетін қауіп туындауы мүмкін. Қауіптің маңыздылығы мынадай факторларға байланысты:

- даудың мәні болып табылатын сомалардың мәні;

- даудың субъективизм дәрежесі;

- Қоғамға көрсетілетін қызметтің сипаты.

Егер аудиторлық ұйым атқаратын функциялар Компанияның атынан басқару шешімдерін қабылдауды білдіретін болса, онда осыдан туындайтын қауіп қандай да бір сақтық шараларын қолдана отырып, қолайлы деңгейге дейін жеткізіле алмайды. Бұл жағдайда Компания аудиторлық ұйымнан осындай қызметтерді алмауы тиіс.

6) Компания үшін заң қызметтері.

Компанияның қаржылық есептілігіне елеулі әсер етпейтін мәселелер бойынша заң қызметтерін алуы аудиторлық ұйымның тәуелсіздігіне қолайсыз қауіп төндіретін фактор болып табылмайды.

Қандай да бір салада көмек алу мақсатында Компания алатын заң қызметтері (мысалы, шарт жобасын жасау, заң консультациясы, заң сараптамасы немесе қайта ұйымдастыру жөніндегі кеңестер) аудиторлық ұйым үшін тәуелсіздікке қауіп төндіруі мүмкін, бірақ бұл ретте осындай қауіп-қатерді қолайлы деңгейге дейін жеткізуге қабілетті сақтық шаралары қолданылуы мүмкін.

7) Компания персоналын жинау қызметтері.

Компанияның аудиторлық ұйымнан персоналды жинау қызметтерін алуына тыйым салынады, демек, Компания осы аудиторлық ұйымнан осындай қызметтерді алмауы тиіс.

8) Компанияның корпоративтік қаржы саласындағы қызметтер.

Компания акцияларын ілгерілетумен, өңдеумен немесе андеррайтингпен байланысты корпоративтік қаржы саласындағы қызметтерге тыйым салынады, демек, Компания осы аудиторлық ұйымнан осындай қызметтерді алмауы тиіс.

9) Өзге қызметтер

Құны "шартты" сыйақы ("contingentfees") әдісімен қалыптасатын аудиторлық және аудиторлық емес қызметтерге тыйым салынады, демек, Компания осы аудиторлық ұйымнан осындай қызметтерді алмауы тиіс.

**10. Мерзімдік есептілік**

Кем дегенде, жылына бір рет, бухгалтерлік есеп және аудиторлық ұйыммен өзара іс-қимыл мәселелеріне жетекшілік ететін Қоғам Басқармасының мүшесі Аудит жөніндегі комитетке 12 айға тең алдыңғы кезең үшін ақпаратты қамтитын есепті ұсынуды қамтамасыз етеді, соның ішінде:

1. Аудитор көрсеткен аудиторлық қызметтердің көлемі;
2. аудитор көрсеткен аудиторлық емес қызметтердің көлемі (қызметтердің әртүрлі санаттары бойынша топтастыруда);
3. Аудиторға Қоғам осындай қызметтерді көрсеткені үшін төлеген сыйақы (әр жеке және жиынтықтағы қызмет үшін).

**11. Жоба бойынша жетекші әріптесті ротациялау**

11.1. Компания Аудитордан жоба бойынша жетекші серіктестің (аудит үшін негізгі жауапкершілікті атқаратын) әр бес жыл сайын ротациялау принципін ұстануды талап етуі тиіс. Осы нәтижеге қол жеткізу жөніндегі сабақтастық жоспарын Аудитор дайындауы және Аудит жөніндегі комитетке ротация жүргізгенге дейін бір жылдан кешіктірмей қарау үшін ұсынуы тиіс.

11.2. Аудит бойынша бес жыл бойы аудит үшін жауаптының міндетін атқарған жетекші әріптес келесі бес жылдық кезең ішінде Компанияның аудитіне қатыспауы тиіс. Аудитке қатысу аудит сапасын тексеруді қамтамасыз етуді, аудит нәтижелеріне тікелей әсер ететін техникалық немесе салалық мәселелер, мәмілелер немесе қорытындылар бойынша аудиторлық командаға немесе Компанияға консультация беруді білдіреді. Бұл өткен жылдардағы аудитпен байланысты мәселелерге қатысты емес, сол кезең ішінде аудит бойынша серіктес жауаптының міндетін атқарды. Серіктес ротациялаған күннен бастап екі жыл өткеннен кейін, егер осы кеңес аудит үшін жауапты адамның міндетін орындау кезеңі ішінде қарауды талап етпейтін жаңа мәселелерге ғана қатысты болған жағдайда, бұрынғы әріптес аудиторлық командаға немесе Компанияға техникалық немесе салалық мәселелер бойынша кеңес бере алады.

11.3. Бұл ретте аудит сапасына кепілдік беру және ротация кезеңінің мәселесі бойынша икемділік дәрежесін қамтамасыз ету мақсатында, Аудит жөніндегі комитеттің (немесе Қоғамның басқа уәкілетті органының/уәкілетті тұлғасының) және аудиторлық ұйымның келісімімен аудит бойынша әріптестің осы позициядағы қызметі аудит бойынша әріптестің осы позицияда жалпы алғанда жеті жылдан аспайтын уақыт өткізетіндей екі жылға дейінгі мерзімге ұзартылуы мүмкін.

11.4. Мұндай шешім қабылданған жағдайда, Қоғам баспасөз релизін Акционерлерге қысқа мерзімде және осы фактіні және шешім қабылдау себептерін ашатын әрбір келесі екі жылда жариялайды.

**12. Аудитордың қызметкерлерін Компанияға жұмысқа қабылдау**

Егер Басқарма мүшесі, Қаржылық бақылаушы, Бас бухгалтер – Компанияның Бухгалтерлік қызметінің Басшысы лауазымына Аудитор қызметкері ретінде Компанияның міндетті аудитіне қатысатын немесе Компанияның міндетті аудитіне оны Компанияда тағайындау (сайлау) күнінің алдындағы екі жыл ішінде Аудитор қызметкері ретінде қатысқан тұлғаны тағайындау (сайлау) болжанған жағдайда, мүдделер қақтығысын болдырмау мақсатында, оны тағайындау (сайлау) туралы мәселені одан әрі қарастыру үшін ұсынылған кандидат бойынша Аудит жөніндегі комитеттің алдын ала мақұлдауын алу талап етіледі.

**13. Аудитордан жыл сайынғы растау**

13.1. Қаржылық есептілік аудиті бойынша қызметтерді көрсету шарты Аудит жөніндегі комитетке (кем дегенде жылына бір рет) жазбаша түрде мыналарды растауы тиіс:

- Аудитордың тәуелсіздігінің сақталғанын;

- Аудитор мен оның серіктестерінің Топ Кәсіпорындарында ешқандай қаржылық мүдделерінің жоқтығын;

- аудиторлық топ мүшелерінің Қоғамға ешқандай қаржылық мүдделерінің жоқтығын;

- осы Саясатта көзделген рұқсат етілген қызметтерді қоспағанда, Қоғам мен Аудитор арасында қызмет көрсетудің ешқандай өзге жағдайлары болмайтынын;

- Қоғамға көрсетілген әрбір қызмет бойынша Аудитор алған сыйақының жалпы сомасы Аудитордың Қоғамнан немесе шегі Солтүстік Ирландия Біріккен Корольдігінің сертификатталған бухгалтерлер қауымдастығының (the ACCA Rules of Professional Conduct) Кәсіби этика ережелеріне сәйкес Аудитордың қаржылық тәуелсіздігіне елеулі әсер етпеген, Аудитордың жалпы табыстарының 15 пайызынан аспауы тиіс;

- Қоғам мен Аудитор арасында ешқандай даудың болмауын.

13.2. Аудит жөніндегі комитет жыл сайын Директорлар кеңесіне Аудитор осы Саясаттың 13.1-тармағында аталған жазбаша растау бергенін растайды.

**14. Қорытынды ережелер**

Осы Саясатпен реттелмеген мәселелер Қазақстан Республикасының аудиторлық қызмет туралы қолданыстағы заңнамасымен, Компанияның Жарғысымен, Компания акционерлерінің Жалпы жиналысының, Қоғамның Директорлар кеңесінің шешімдерімен және Компанияның басқа да ішкі нормативтік актілерімен реттеледі.

Осы Саясат онда баяндалған талаптардың өзектілігі тұрғысынан мерзімді түрде бағалануы тиіс. Аудит жөніндегі комитет қажеттілігіне қарай осы мақсаттар үшін Ішкі аудит қызметін тарта отырып, саясат талаптарын сақтау мәселелерін қарайды.

Осы Саясат, сондай-ақ оған енгізілген өзгерістер және/немесе толықтырулар Қоғамның Директорлар кеңесінің шешімімен бекітілген күннен бастап күшіне енеді және Қоғамның веб-сайтында орналастырылады.

"Қазатомөнеркәсіп" ҰАК " АҚ-ның

аудиторлық ұйымның қызметтерін тарту саласындағы саясатын

келісу парағы

|  |  |  |  |  |  |
| --- | --- | --- | --- | --- | --- |
| Рет.№ | Бөлімшелер | Лауазымы | Тегі А.Ә. | Күні | Қолы |
| 1 | Әкімшілік | Экономика және қаржы жөніндегі Бас директор | Юсупов М.Б. |  |  |
| 2 | Әкімшілік | Қаржылық бақылаушы | Қожа-Ахмет Д.А. |  |  |
| 3 | ҚМД | Директор  | Елемесов М.М. |  |  |
| 4 | ІАҚ | Басшы | Қорғанбаева М.Т. |  |  |
| 5 | АРБД | Директор | Қожахметова Л.Т. |  |  |
| 6 | СД | Директор | Қосмұратов Б.К. |  |  |
| 7 | КБД | Директор | Иманқұлов С.Т. |  |  |